|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 4867  [ounz@vojvodinа.gov.rs](mailto:ounz@vojvodinа.gov.rs)  [jasna.jovanic@vojvodinа.gov.rs](mailto:jasna.jovanic@vojvodinа.gov.rs) | |
|  | SZÁM: 004074417 2025 09427 001 001 000 001 | DÁTUM: 2025. október 10. |

A Vajdaság autonóm tartományi alap- és középfokú oktatás és nevelés, valamint diákjólét területére vonatkozó programok és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a nemzeti kisebbségek nemzeti tanácsainak az általános iskolai és középfokú oktatás terén folytatott tevékenysége, programjai és projektjei finanszírozására és társfinanszírozására való odaítéléséről szóló szabályzat (VAT Hivatalos Lapja, 9/2016. és 36/2017. szám) 3. szakasza alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. és 38/2025. szám – pótköltségvetés), a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság

### PÁLYÁZATOT hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ NEMZETI KISEBBSÉGEK NEMZETI TANÁCSAINAK AZ ALAP- ÉS KÖZÉPFOKÚ OKTATÁS TERÉN FOLYTATOTT TEVÉKENYSÉGEINEK, PROGRAMJAINAK ÉS PROJEKTJEINEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA – TESZTEK ÉS FELADVÁNYOK KISEBBSÉGI NYELVEKEN VALÓ ELŐKÉSZÍTÉSÉNEK ÉS KIDOLGOZÁSÁNAK PÉNZBELI TÁMOGATÁSA**

A pályázatot a Titkárság a nemzeti kisebbségek nemzeti tanácsainak a Vajdaság autonóm tartományi nemzeti kisebbségek – nemzeti közösségek nyelvein folytatott általános- és középiskolai oktatás színvonalának emelését célzó tevékenységének, programjainak és projektjeinek finanszírozására és társfinanszírozására hirdeti meg, főként pedig a Szerb Köztársaság Oktatási Minisztériuma által szervezett valamennyi községi, regionális és köztársasági szintű vetélkedő tesztjeinek és feladványainak kisebbségi nyelveken való előkészítése és kidolgozása pénzbeli támogatására.

A pályázati keretösszeg **600.000,00 dinár**, melynek felosztása az alábbiak szerint történik:

1. **az alapfokú oktatási** tevékenységekre, programokra és projektekre **470.000,00 dinár** és
2. **a középfokú oktatási** tevékenységekre, programokra és projektekre **130.000,00 dinár**.

A pályázaton a Vajdaság autonóm tartományi székhelyű nemzeti kisebbségek bejegyzett nemzeti tanácsai vehetnek részt, a Vajdaság autonóm tartományi nemzeti kisebbségek–nemzeti közösségek nyelvén folytatott általános- és középiskolai oktatás színvonalának fejlesztését és emelését célzó tevékenységekkel, programokkal és projektekkel.

A pályázatra benyújtott kérelmek megvitatása és az eszközök felosztásának döntéshozatala során az alábbi mércéket kell alkalmazni:

1. A projekt témájának való megfelelés (a projekt céljai és tevékenységei összhangban vannak a pályázat prioritásaival, a projekt céljai egyértelműek, konkrétak és megvalósíthatók, a tevékenységek reálisak és alkalmasak a célok elérésére),
2. A beterjesztett projekt hatása (a célcsoport nagysága, a célcsoport bevonásának mértéke a neki szánt projektbe, a projekt láthatósága, a projekteredmények fenntarthatósága),
3. Az előterjesztő kompetenciája és eddigi tapasztalatai (az oktató-nevelő munka előmozdításához hozzájáruló projektek végrehajtásában szerzett eddigi tapasztalatok).

A benyújtott kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár (a továbbiakban: tartományi titkár) által kinevezett bizottság vitatja meg.

A bizottság nem vitatja meg a késve érkező, a hiányos, a jogosulatlan személyek által benyújtott, valamint a pályázat tárgyától eltérő kérelmeket.

Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, illetve az eszközök odaítélésére további feltételek teljesítését határozza meg.

A pályázati kérelmeket és a mellékelt dokumentációt nem küldik vissza.

Az eszközök felosztásáról szóló határozatot a tartományi titkár hozza meg, a bizottság javaslata alapján.

A tartományi titkár határozata végleges, és ellene jogorvoslatnak nincs helye.

A pályázati eredményeket közzé kell tenni a Titkárság weboldalán, miközben a Titkárság nem köteles megindokolni a döntéseit.

A Titkárság a kedvezményezett pályázókkal szerződést köt a tevékenységek finanszírozásáról, illetve társfinanszírozásáról, amely alapján a támogatást folyósítja.

**A pályázati kérelmek benyújtási határideje 2025. október 23.**

A pályázati kérelmet kizárólag a Titkárság weboldalán közzétett pályázati formanyomtatványon kell benyújtani.

[A pályázati dokumentumok **2025. október 13-tól** letölthetők a Titkárság www.puma.vojvodina.gov.rs](http://www.puma.vojvodina.gov.rs) weboldaláról.

A kérelemhez kötelezően mellékelni kell az alábbi dokumentumok másolatát is:

* a nemzeti tanácsnak az illetékes szervnél való bejegyzéséről szóló bizonylatát és
* az adószámra (PIB) vonatkozó tanúsítványt.

A kérelmeket személyesen kell átadni a tartományi közigazgatási szervek iktatóirodájában Újvidéken (**a Tartományi Kormány** épületében), vagy elküldeni postán az alábbi címre:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

21000 Újvidék

Mihajlo Pupin sugárút 16.

AZ ALÁBBI MEGJELÖLÉSSEL:

**NEMZETI KISEBBSÉGEK NEMZETI TANÁCSAINAK AZ ALAP- ÉS KÖZÉPFOKÚ OKTATÁS TERÉN FOLYTATOTT TEVÉKENYSÉGEINEK, PROGRAMJAINAK ÉS PROJEKTJEINEK FINANSZÍROZÁSÁRA ÉS TÁRSFINANSZÍROZÁSÁRA VONATKOZÓ PÁLYÁZATRA - TESZTEK ÉS FELADVÁNYOK KISEBBSÉGI NYELVEKEN VALÓ ELŐKÉSZÍTÉSÉNEK ÉS KIDOLGOZÁSÁNAK PÉNZBELI TÁMOGATÁSA**

**(ZA KONKURS ZA FINANSIRANJE I SUFINANSIRANJE AKTIVNOSTI, PROGRAMA I PROJEKATA NACIONALNIH SAVETA NACIONALNIH MANJINA U OBLASTI OSNOVNOG I SREDNJEG OBRAZOVANJA - DOTIRANjE PRIPREME I IZRADE TESTOVA I ZADATAKA NA MANjInSKIM JEZICIMA)**

Ótott Róbert

TARTOMÁNYI TITKÁR